Михаил Лермонтов
Не теб обичам пламенно, о не…

Превод от руски: Мария Шандуркова, 2013

chitanka.info

Не теб обичам пламенно, о не,

не е за мене красотата твоя:

обичам в теб страданието мое,

на младостта погубения ден.

Когато дълго взирам се във теб,

с очите си в очите ти да вникна:

аз тайнствено сърцето си извиквам

и в разговор със него съм зает.

Говоря с теб от юношески дни,

чертите търся в образа нетленен,

живот във устните, отдавна неми,

в очите плам от гаснещи очи.

1841

Превод: 30.01.2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.